Barbapapa

Barbapapa on alkujaan Annette Tisonin ja Talus Taylorin luoma ranskalainen lastenkirjasarja, jonka pohjalta on Japanissa tehty myös kaksi piirrossarjaa. Nimi Barbapapa on peräisin ranskankielisestä makeishattaran nimestä. Sarjan hahmoja, barbapapoja, kutsutaan lyhyemmin barboiksi. Barbat ovat suurin piirtein päärynän muotoisia olentoja. Niiden varsinainen barbakikka on kuitenkin kyky muuntautua mihin tahansa muotoon. Kekseliäillä muodonmuutoksilla barbat ratkaisevat kohdalle sattuvat pulmat. Barbaperheen vanhemmat ovat vaaleanpunainen Barbapapa ja musta Barbamama. Lapsia ovat punainen Barbapaavo, keltainen Barbapoju, sininen Barbapinko, vihreä Barbalala, violetti Barbapupu, oranssi Barbatipu sekä musta ja karvainen Barbapörrö. Kullakin barbalapsella on oma erikoisharrastuksensa, jotka tulevat tarinoissa aina omalla tavallaan esiin. Barbapaavo on kiinnostunut urheilusta ja erilaisista mysteereistä, Barbapoju eläimistä ja luonnosta, Barbapinko tieteestä, Barbalala musiikista, Barbatipu kirjallisuudesta, Barbapupu kauneudesta ja Barbapörrö on taidemaalari. Barbabapa-nimistä televisiosarjaa esitettiin kolmessa erässä vuosina 1974–1980. Uudempi sarja Barbapapa maailman ympäri tehtiin vuonna 1999. Vanhempaa televisiosarjaa on näytetty useaan kertaan Suomenkin televisiossa Pikku Kakkosessa 1980-luvulta alkaen. Vuonna 2019 tv-ensiesityksensä sai ranskalaisen Normaal Animation -tuotantoyhtiön tekemä esikouluikäisille tarkoitettu Barbapapa-piirrossarja, jonka jakelusta vastaavat ranskalainen TF1-kanava ja kansainvälisesti toimiva Nick Jr.. Sarjakuvana Barbapapa ilmestyi Kotiliedessä. == Suomenkieliset ääninäyttelijät == === Vuoden 1979 dubbaus === *Suomentaja: Arja Kari-Ovaskainen *Äänet: *Lars Svedberg-Kertoja, Barbapapa, Barbapaavo, Barbapoju, Barbapinko, Jaakko *Aila Svedberg-Kertoja, Barbamama, Barbalala, Barbapupu, Barbatipu, Barbapörrö, Riitta === Vuoden 1989 dubbaus === Äänet: Golden Voice Oy *Pertti Nieminen *Ulla Ollikainen *Erkki Murto *Päivi Sorsa === Vuoden 1999 dubbaus === *Suomenkielinen toteutus: Film & Cartoon Finland Oy *© Future Film === Vuoden 2019 dubbaus === Rooleissa: *Markus Bäckman *Heljä Heikkinen *Silva Lillrank *Jani Karvinen *Eeva Markkinen *Hanna Mönkäre *Jenny Pitkänen *Katja Sirkiä *Viivi Tamminen *Ella Tarvonen *Panu Vauhkonen *Henna Wallin *Käännös ja ohjaus: Tatu Tiihonen/DubOn *Editointi: Ville Ahonen/Revolver Studio *Äänitys ja miksaus: Asko Ahonen/Revolver Studio == Suomessa ilmestyneet julkaisut == === VHS-julkaisut === * Barbapapa 1 (suomenkielinen puhe, dubbauksesta vastasi Golden Voice Oy) * Barbapapa 2: Uudet seikkailut (suomenkielinen puhe, dubbauksesta vastasi Golden Voice Oy) * Barbapapa 3: Maailman paras Barbapapa (suomenkielinen puhe, dubbauksesta vastasi Golden Voice Oy) * Barbapapa 4: Perhejuhlat (suomenkielinen puhe, dubbauksesta vastasi Golden Voice Oy) * Barbapapa maailman ympäri - Pingviinejä ja Hirviä (suomenkielinen toteutus, dubbauksesta vastasi Film & Cartoon Finland Oy) * Barbapapa maailman ympäri - Kenguruja ja Paratiisilintuja (suomenkielinen toteutus, dubbauksesta vastasi Film & Cartoon Finland Oy) * Barbapapa maailman ympäri - Pandoja ja Valaita (suomenkielinen toteutus, dubbauksesta vastasi Film & Cartoon Finland Oy) * Barbapapa maailman ympäri - Leijonia ja Kirahveja (suomenkielinen toteutus, dubbauksesta vastasi Film & Cartoon Finland Oy) === DVD-julkaisut === * Barbapapa Maailman ympäri - Pingviinejä ja hirviä * Barbapapa Maailman ympäri - Kenguruja ja paratiisilintuja * Barbapapa Maailman ympäri - Pandoja ja valaita * Barbapapa Maailman ympäri - Leijonia ja kirahveja == Lähteet == == Aiheesta muualla == * Virallinen Barbapapa-sivusto Luokka:Pikku Kakkosen ohjelmat Luokka:Piirrossarjat Luokka:Kirjasarjat Luokka:Lastenkirjat Luokka:Seulonnan keskeiset artikkelit